Šilalės rajono savivaldybės teisės aktų

projektų antikorupcinio

vertinimo taisyklių

2 priedas

**AIŠKINAMASIS RAŠTAS**

Šilalės rajono savivaldybės administracijos Turto valdymo ir ekonomikos skyrius

(Savivaldybės įstaigos, struktūrinio padalinio pavadinimas)

**DĖL PATALPŲ ATIDALIJIMO**

(sprendimo projekto pavadinimas)

**1. Parengto sprendimo projekto tikslai.** Negyvenamoji patalpa – ambulatorija su trijų kambarių butu, kurios bendras plotas 463,03 kv. m, esanti Šilalės r. sav., Kvėdarnos sen., Kvėdarnos mstl., K. Jauniaus g. 2B, pagal panaudos sutartį yra perduota Viešajai įstaigai Kvėdarnos ambulatorijai. 2007 birželio 1 d. Viešoji įstaiga Kvėdarnos ambulatorija sudarė tarnybinio būsto gyvenamųjų patalpų nuomos sutartį Nr. 01 su Irena Beržanskiene. Parengto sprendimo tikslas – iš negyvenamosios (gydymo) paskirties patalpos atidalinti gyvenamosios paskirties patalpas tam, kad butas būtų įtrauktas į gyvenamųjų patalpų apskaitą pagal vietovę ir tvarkoma nuompinigių apskaita.

**2. Kas inicijavo, kokios priežastys paskatino ir kuo vadovaujantis parengtas sprendimas.** Gautas **v**iešosios įstaigos Kvėdarnos ambulatorijos 2014 m. spalio 20 d. prašymas Nr. 117 „Dėl patalpų atidalijimo“.

**3. Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.** Neigiamų pasekmių nenumatoma.

**4. Laukiami rezultatai.** Iš negyvenamosios paskirties patalpos atidalinus gyvenamosios paskirties patalpas, butas būtų įtrauktas į gyvenamųjų patalpų apskaitą pagal vietovę ir tvarkoma nuompinigių apskaita.

**5. Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiu galios, priėmus teikiamą projektą.** Sprendimo projektas neprieštarauja galiojantiems teisės aktams.

Turto valdymo ir ekonomikos skyriaus vyresn. specialistė Nijolė Marozienė 2015-03-13

(pareigos) (parašas, data) (vardas, pavardė)